**Αρ. φακ.:** Υ.Ε.Π.Κ.Α. 09.41.054

**ΕΙΣΗΓΗΤΙΚΗ ΕΚΘΕΣΗ**

**Θέμα: Ο περί των Έκτακτων Μέτρων που Λαμβάνονται από το Υπουργείο Εργασίας, Πρόνοιας και Κοινωνικών Ασφαλίσεων για την Αντιμετώπιση της Πανδημίας του ιού COVID 19 (Τροποποιητικός) (Αρ. 2) Νόμος του 2021**

Το Υπουργείο Εργασίας, Πρόνοιας και Κοινωνικών Ασφαλίσεων επεξεργάστηκε το τροποποιητικό νομοσχέδιο με τίτλο «Ο περί των Έκτακτων Μέτρων που Λαμβάνονται από το Υπουργείο Εργασίας, Πρόνοιας και Κοινωνικών Ασφαλίσεων για την Αντιμετώπιση της Πανδημίας του ιού COVID 19 (Τροποποιητικός) Νόμος του 2021», αντίγραφο του οποίου επισυνάπτεται ως Παράρτημα 01.

2. Σκοπός του παρόντος νομοσχεδίου είναι η τροποποίηση του βασικού νόμου, αναφορικά με τη διαχείριση της κατάστασης έκτακτης ανάγκης που προκύπτει λόγω της πανδημίας του ιού COVID 19. Προς τον σκοπό αυτό, οι προσωρινές εξουσίες που παρέχονται στην Υπουργό Εργασίας, Πρόνοιας και Κοινωνικών Ασφαλίσεων, για να αποφασίζει άμεσα για ορισμένα θέματα της αρμοδιότητας του Υπουργείου Εργασίας, Πρόνοιας και Κοινωνικών Ασφαλίσεων, όπως το ειδικό επίδομα ασθενείας, την ειδική άδεια και το ειδικό ανεργιακό επίδομα, που αποσκοπούν στην καλύτερη διαχείριση της πανδημίας, επεκτείνονται μέχρι και τις 31 Οκτωβρίου 2021, ούτως ώστε, εάν παραστεί ανάγκη, να υπάρχει η δυνατότητα διαχείρισης της οποιασδήποτε ανάγκης παρουσιαστεί λόγω της πανδημίας.

3. Το προτεινόμενο νομοσχέδιο εγκρίθηκε από το Υπουργικό Συμβούλιο,   
κατά τη συνεδρία του, ημερομηνίας 7.07.2021, μετά από Πρόταση της Υπουργού Εργασίας, Πρόνοιας και Κοινωνικών Ασφαλίσεων. Το Υπουργικό Συμβούλιο, παράλληλα, εξουσιοδότησε την Υπουργό Εργασίας, Πρόνοιας και Κοινωνικών Ασφαλίσεων να το καταθέσει στη Βουλή των Αντιπροσώπων, με τη μορφή του κατεπείγοντος, για ψήφιση. Ως Παράρτημα 02 επισυνάπτεται επιστολή του Γραμματέα Υπουργικού Συμβουλίου, με αρ. φακ. Υ.Σ. 05.05.008 και   
ημερ. 8.07.2021, στην οποία επισυνάπτεται αντίγραφο προσχεδίου Απόφασης του Υπουργικού Συμβουλίου για το θέμα.

4. Ως Παράρτημα 03 επισυνάπτεται η υπογραμμένη από τον Γενικό Εισαγγελέα της Δημοκρατίας Αιτιολογική Έκθεση που αφορά στο υπό αναφορά νομοσχέδιο.

5. Τέλος, σημειώνεται ότι σύμφωνα με την Απόφαση του Υπουργικού Συμβουλίου, με αρ. 81.268 και ημερ. 5.9.2016, αναφορικά με το πλαίσιο Ανάλυσης Αντίκτυπου για νέες νομοθετικές προτάσεις, νομοσχέδια για εκτάκτου ανάγκης ρύθμιση (π.χ. για αντιμετώπιση / περιορισμό της εξάπλωσης σοβαρής ασθένειας), εξαιρούνται από την υποχρέωση διεξαγωγής Ανάλυσης Αντίκτυπου.

**ΥΠΟΥΡΓΕΙΟ ΕΡΓΑΣΙΑΣ, ΠΡΟΝΟΙΑΣ**

**ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ**

8 Ιουλίου 2021

ΣΤ/